مکزیک بیرینجی فوتبال لیگینده اسکی میلی آکتور کولین کاظیمین دا فورماسینی گئیدیگی وراکروزلو اویون‌چولار اوزون زامان‌دیر آیلیقلارینی آلمادیقلاری سببیله تایگرز ایله اوینانان اویونون ایلک ۵ دقیقه‌سین‌ده یؤنتیمه اعتراض ائدرکن، رقیب فوتبال‌چیلار ۲ گل ووردو.
مکزیک مطبوعاتین‌دا یئر آلان خبرلره گؤره، تخمیناً ۶ آیدیر آیلیغینی آلمایان وراکروزلو اویونچولار، تایگرز ایله قارشیلاشاجاقلاری اویوندا یؤنتیمه اعتراض ائتمه قراری آلدی.
اویونون باشلاماسی ایله یاناشی وراکروزلو اویون‌چولار توپو قاپی‌چییا گؤندردی، سونرا اعتراض مقصدلی یئرلرین‌دن ترپه‌نمه‌دی. تایگرز‌لی فوتبال‌چیلار دا تخمیناً ۱.۵ دقیقه بویونجا یاری ساحه‌سین‌ده گؤزله‌دی.
اما داها چوخ گؤزله‌مه‌یه‌ن تایگرز‌لی اویونچولار، رقیبلرینین اعتراضی داوام ائدرکن ۲ گل ووردو.
وراکروزلو فوتبال‌چیلارین ائیلمی ۵-.جی دقیقه اعتباریله باشا چاتسا دا ۸.جی دقیقه‌ده رقیبدن ۳.جو گل دا گلدی.
اسکی میللی اویونچو کولین کاظیم، ۹۰.جی دقیقه‌ده وراکروزون تک گلونو ووردو و اویون ۳-۱ باشا چاتدی.
اویون‌دان سونرا وراکروزلو اویون‌چولار رقیب فوتبال‌چیلارا دا آلقیشلایاراق اعتراض ائتدی.
